Diari Oficial de la Generalitat Valenciana


Sumari del DOGV 7334, del 07-08-2014 (2014/6967)

RESOLUCIÓ de 17 de juliol de 2014, del director general de Farmàcia i Productes Sanitaris, que admet a tràmit la sol·licitud formulada per l'alcalde presidente de Bolulla, per a l'autorització d'una farmaciola permanent al municipi de Bolulla.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7334

Data del DOGV
:   07-08-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/6967


Data del document
:   17-07-2014

Organisme emissor
:   Conselleria de Sanitat

Tipus de document
:   Resolució

Descriptors 

:   * Bolulla
    * farmacologia

RESOLUCIÓ de 17 de juliol de 2014, del director general de Farmàcia i Productes Sanitaris, que admet a tràmit la sol·licitud formulada per l'alcalde presidente de Bolulla, per a l'autorització d'una farmaciola permanent al municipi de Bolulla.  
  
 [2014/6967]  
Vista la sol·licitud formulada per l'alcalde president de l'Ajuntament de Bolulla per a l'autorització d'una farmaciola permanent en el municipi de Bolulla, com a conseqüència de la solicitud per al tancament de l'única oficina de farmàcia existent en el municipi formulada pel seu farmacèutic titular.  
Considerant que existix en l'esmentat municipi una població de 448 habitants censats, aproximadament entre 100 i 200 habitants en segones residències i 15 places hoteleres.  
Considerant que les oficines de farmàcia més pròximes disten a cinc quilòmetres (Callosa d'en Sarrià) i a set quilòmetres (Tàrbena).  
Considerant que es complix el que preveu l'article 1 de l'Orde d'1 de juny de 2000, de la Conselleria de Sanitat, per la qual es regulen les farmacioles farmacèutiques de la Comunitat Valenciana, i d'acord amb el que establix l'article 6, resolc  
Admetre a tràmit l'esmentada sol·licitud amb les indicacions següents:  
- L'Ajuntament de Bolulla no disposa de local per a la ubicació de la farmaciola, per la qual cosa este haurà de ser proposat pels sol·licitants.  
- El mínim d'assistència farmacèutica s'establix en 20 hores setmanals d'atenció al públic, preferentment durant l'horari de consulta mèdica.  
Els farmacèutics titulars d'oficina de farmàcia oberta al públic en la zona farmacèutica número 18 d'Alacant i contigus que estiguen interessats en l'adjudicació de la farmaciola hauran de presentar, en el termini màxim d'un mes comptat a partir de l'endemà de la present publicació, la instància segons el model establit en l'annex de l'Orde d'1 de juny de 2000, de la Conselleria de Sanitat, acompanyada de la documentació prevista en l'article 6.2 de l'esmentada orde.  
La presentació de sol·licituds es podrà efectuar en el Registre General de la Conselleria de Sanitat, siti en el carrer del Misser Mascó, número 31, de València, o en qualsevol de les formes establides en l'article 38.4, de la Llei 30/1992, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener.  
  
València, 17 de juliol de 2014.- El director general de Farmàcia i Productes Sanitaris: José Luis Trillo Mata.